પોરબંદર ના રઝા નગર વિસ્તાર ની મહિલાઓ યુવા ભીમસેના ના અગ્રણી મિત શીંગરખિયા ને સાથે રાખી અને મોટી સંખ્યા માં પાલિકા કચેરી એ દોડી ગઈ હતી અને એવી રજૂઆત કરી હતી કે પોરબંદર ના ચુના ભઠ્ઠી વિસ્તાર માં આવેલ રઝા નગર માં છેલા ઘણા સમય થી પાલિકા દ્વારા પીવાના પાણી નું વિતરણ દસ દિવસે એક વાર કરવામાં આવે છે અને આ વિસ્તાર માં ગરીબ વર્ગ ના લોકો રહેતા હોવાથી તેઓ પીવાના પાણી નો સંગ્રહ પણ કરી સકે તેમ ન હોવાથી આ વિસ્તાર ના લોકો પીવાના પાણી અંગે મુશ્કેલી અનુભવી રહ્યા છે ઉપરાંત આ વિસ્તાર માં છેલા ઘણા સમય થી ગટરો ની સફાઈ કરવામાં ન આવતા દરરોજ ગટરો ના ગંદા પાણી રસ્તા પર ફરી વળે છે જેને લઇ ને આ વિસ્તાર માં રોગચાળા જેવી સ્થિતિ નું નિર્માણ થયું છે આ અંગે સ્થાનિકો દ્વારા પાલિકા ને અનેક લેખિત અને મૌખિક રજુઆતો કરવા છતાં પાલિકા દ્વારા યોગ્ય કાર્યવાહી કરવામાં આવતી નથી.